open-index/open-wikipedia-markdown huggingface dataset:
Tanimowo Ogunlesi

**Tanimowo Ogunlesi** (1908 – 2002) na one big wumen raits aktivist for Naija. Shi lid di Women’s Improvement League and na one of di pipul wey help form National Council of Women’s Societies (NCWS) — di bigest wumen oganaizeshon for Naija.

## Tori abaut ha laif
Dem bon ha for 1 December 1908. Shi go Kudeti Girls School, for Ibadan, and leta go United Missionary College (UMC) to len hau to tich.
Shi bigin wok as ticha for CMS Girls’ Seminary School, for Lagos for 1934.

Dat same yia, shi mari J.S. Ogunlesi, wey also bi ticha. Wen her hosband get skolaship go London, shi folo am travul go UK. For 1946, shi kontiniu ha stodi for St. Andrew’s University, for Scotland, wia shi len abaut nursery skul edukeshon.

Shi and ha hosband kom bak to Naija for 1947, wen dem giv ha husband wok as Adult Education Officer for Western Region.

For 1948, shi opun di fest elementri bodin skul for Ibadan, wey dem kol Children Home School.

For 1959, shi bikom fest presido of NCWS (National Council of Women’s Societies).

Shi fait mek wumen fit go skul and vote. Bot laik most wumen aktivists dat taim, shi no rili chalenj hau men dey kontrol haus mata.

Shi stil wok mek plenti wumen sabi domestic science (laik kukin, klinin, child care), and shi even opun home trenin skul to tich am.

## Wia dem gada di tori
Buchi Emecheta

**Buchi Emecheta** na one Nigerian raita wey rait meni buks, including novel, drama, stori abaut im life, an chudren buk. Di first buk wey e rait we pipu sabi wel wel na Second Class Citizen (1974). E stil rait The Bride Price (1976), The Slave Girl (1977), an The Joys of Motherhood (1979). Dem tok sey shi bi "di first black woman wey make am as raita for Britain afta 1948."

## How shi tek stat

Na Lagos dem bon Buchi Emecheta , Nigeria  on 21 July 1944. Shi bi Igbo woman fom Delta State, an ha papa an mama na Alice an Jeremy Emecheta. Ha papa na railway worka. Ha mama na slav bifor, but leta shi get freedom.

Buchi go missionary skul wey bi onli for girls. Wen shi dey nine years old, ha papa die. Na war wound kil am for Burma, wia dem fors am go faight for British pipu. One year leta, dem giv ha scholarship to Methodist Girls' Skul for Yaba, Lagos. But bifor shi finish, ha mama tu die, so na buk  escape am.

For 1960, shi mari Sylvester Onwordi, wey dey don engaged to sins shi bi 11 years old. Dat sem year, shi bon ha first pikin, an by 1961, she don bon anoda one.

## Life for London
In 1962, shi folo ha hosband go London. For six years, shi bon five pikin – three girls and two boys. Ha marriage no sweet at all, an shi rait abaut di wahala for ha buk Second Class Citizen. Ha hosband no lik di way she dey rait, so e burn di first buk wey shi rait, The Bride Price. But shi no stop, shi rsit am again, an dem poblish am for 1976.
At 22 years, wen shi kari belle for her fifth pikin, shi komot for di marriage. Shi hustle as single mother, wok, an stll go skul. By 1972, shi don get sociology digre for University of London. Leta, for 1991, she stil do PhD.

## How shi tek bi raita
She dey rait ha experience as black woman for London, an di New Statesman magazine begin poblish her storis for 1971. Na so dem poblish ha first book, In the Ditch (1972). Ha second book, Second-Class Citizen (1974), be like continuation of di first one. Dis two books sho di kain wahala wey wumen dey fez – dem dey struggle to get respet, confidence, an beta laife.

Ha leta buks like Gwendolen (1989), Kehinde (1994), an The New Tribe (2000) tok abaut how African people dey liv for abroad. Her buks focus on how women dey sofa for inside society, especially as black wumen.

Shi no just dey rait, shi stil wok as librarian, sociologist, an community worka. Shi travu go America an difren university go tich pipu abaut raitin. For 1982, shi even opun ha own publishing kompani, Ogwugwu Afor Publishing, wit ha pikin.

## Last days and legacy
For 2010, shi get stroke, an fom dia, sickness hold ha. She die for London on 25 January 2017, wen shi dey age of 72.
Shi win plenty awods, including di Jock Campbell Prize for 1978. In 2005, Queen of England giv ha OBE awod for her contribution to literature.
Afta shi die, ha pikin Sylvester Onwordi stat The Buchi Emecheta Foundation to sopot readin an edukeshon for Africa an UK. In 2019, Google uze speshial Doodle to celebrate ha 75th birthday.
Ha buks stil dey inspire pipu today, an dem don even re-poblish Second-Class Citizen an In the Ditch as Penguin Modern Classics.

## Wia dem gada tori
Branwen Okpako

**Prof. Branwen Kiemute Okpako** (bon 25 February 1969), na Nigerian pesin, wey leta bi Welsh-German fimmeka. Dem sabi am wel wel as di pesin wey dey dairet beta films lik: The Education of Auma Obama, Dirt for Dinner, and Landing. No bi onli fim directing shi sabi do, shi stil bi raita, produsa, pesin wey dey kontrol camera (cinematographer), fim editor, plus lecturer

## Pasonal life
Dem bon am for Lagos, Nigeria on 25 February
Wen shi rish 16 years, shi komot go Wales. By 1991, shi don get B.Sc. for Political Science fom
Bristol University, England. Leta, shi go German Film and Television Academy Berlin (DFFB) wia shi len how to direct fim an finish for 1999. 

Shi mari Johannes Brandrup, but dem leta divorce.

## Wok
As shi dey do her final year for DFFB, shi produs ha fest short fim wey dem kol Dreckfresser for 2000. Di fim na abaut di fest Black policeman for East Germany. Di film win plenti international awords lik:

.IG Media Award for Dok Leipzig (2000)

.Distributions Prize fom Sales (2000)

.Bavarian State Government Documentary Award “The Young Lion” (2001)

.Best Graduation Film for See Docs Dubrovnik Festival

.For 2003, sh direct one fiction film wey dem call Tal der Ahnungslosen. Di film first show for Toronto International Film Festival dat year and later enter Panafrican Film and Television Festival of Ouagadougou (FESPACO) for 2005.

Afta di success of ha first two fims, shi dairet dokumetri fim Die Geschichte der Auma Obama for 2011. Dis fim win Viewers Choice Award for Africa International Film Festival. Di fim tok abaut di earli life of Auma Obama, wey bi di sista of former US President Barack Obama. Bikos shi an Auma Obama bi klose padi, shi tel am di stori well. For 2012, di film win:

.Africa Movie Academy Award for Best Diaspora Documentary

.Festival Founders Award for Best Documentary (Pan African Film Festival, Los Angeles).

For 2014, shi do one documentary-drama fim Fluch der Medea, wey tok abaut di life of German raita Christa Wolf. Di fim first sho for Berlin International Film Festival dat sem year.

Apart fom fim, shi don do plenti theater plays lik:

.Schwarz Tragen (2013)

.Maggie Burns (2009)

.Scramble Quiz Video (2008)

.Das Singende Kamel (2007)

.Bloodknot (2007)

.Seh ich was, was Du nicht siehst (2002).

Apat fom hol dis wok, sh stil bi Associate Professor for University of California, Davis, wia shi dey tich Cinema an Digital Media.

## Wia dem gada tori
Biodun Stephen

**Biodun Stephen** na pesin wey sabi do fim for
Nigeria. E sabi dairect, rait, an produs fim, especiallyromanc an komedi. Meni of im fim title dey kom fom di nem of di main character for di
stori. Ezampu na Tiwa's Baggage, Ovy's Voice, Ehi's Bitters, an Sobi's Mystic.

## Pasonal life an edukeshon
Biodun Stephen don mari. Shi go Obafemi Awolowo University wia shi stodi philosophy. After dat, shi go London Film Academy go len beta way to produs fim.

## Wok
Biodun Stephen stat ha fim wok for 2014 wit di film The Visit. Pipu praise di fim bikos e get smol cast, but di stori mek sense wel. Di fim even kolet two nominations for 2016 Africa Magic Viewers Choice Awards.

For one interview, shi tok say aktin na ha first love, but e no wok out well, so shi go len niu skills. Shi say shi dey do fim bikos shi wan uze am pass mesej to di wod.

For 2017, ha fim Picture Perfect kolet five nominashon an win two awods for di Best of Nollywood Awards. Shi win Best Director for di 2016 Maya Awards (Africa).

Shi tok say shi dey get inspiration for ha love storis fom ha own experience, wetin don hapun for ha laife, an wetin shi don ci pipu around ha dey fez. For For ha fim Tiwa’s Baggage, shi get nomination for Best Director for di 2018 City People Movie Awards.

For 2018, Seven an Half Dates na one of di fim wey
Guardian rekomend mek pipu watch dat weekend. 
Shi tok say one of di biggest moments for ha wok  na wen she collect AMVCA nominashon, bikos e giv ha confidence to kontinue di wok. Shi menshon say pipu lik Emem Isong an Mary Njoku dey inspire ha for di fim industry.

Apat fom film, shi dey do radio sho wey dem dey kol Whispers everi weekend.

## List of ha fims

Shi don dairect, rait, an produs meni fims, lik:
.The Visit (2015) – E get two AMVCA nominations.

.Picture Perfect (2016) – E win two awards for Best of Nollywood Awards.

.Tiwa’s Baggage (2017) – E get nomination for Best Director for City People Movie Awards.

.Ovy’s Voice (2017)

.Seven and Half Dates (2018)

.Ehi’s Bitters (2018)

.Looking for Baami (2019)

.Breaded Life (2021) – E get AMVCA nomination for Best Movie West Africa.

.Aki and Pawpaw (2022)

.Sista (2023)

.Muri & Ko (2024)

.Awards and Nominations
.2022 AMVCA – Introducing the Kujus win Best Writer.

.2022 AMVCA – Breaded Life get nomination for Best Movie West Africa.

## Wia dem gada tori
Charmaine Pereira

**Charmaine Pereira** na raita an feminist skola wey dey Abuja, for Naija. Shi dey rait abaut hau wuman tek dey tink tins, mata wey konsain wuman an man, hau pipul tek len abaut man an wuman, an hau govment an sosaiti dey afet wumen. Shi stil bi kodinato for Initiative for Women’s Studies in Nigeria, wey dey hep stodi wumen mata for Naija. Shi folo join Tapestry Consulting, one oganaizeshon wey dey trai balans tins for wokplez mek men an women get ikwol chanz for Africa.

## Abaut ha life
For 1991, Pereira get PhD for Psychology of Edukeshon fom The Open University—wey mean sey shi stody how pipu tek len an how edukeshon dey afet mind.

For 2004, shi an one wuman wey dem kol Jane Bennett join hand rait one buk wey dem kol Jacketed Wumen: Qualitative Research Methodologies on Sexualities and Gender in Africa. Dis buk tok abaut how pipu fit stodi gender an sexual life for Africa.

Right now, Pereira dey tich for Sociology Department for Ahmadu Bello University (ABU). Ha wok dey luk into how kolsho, gender, how pesin lik do, lor, an religion dey mix togeda an how e dey afet pipu wey dey research hol dis tins.

## Som buks an artiku wey shi don rait

*Pereira, Charmaine. Gender in the Making of the Nigerian University System. James Currey, 2007. (Buk wey tok abaut how gender tek shape university edukeshon for Nigeria.)

*Pereira, Charmaine (Editor). Changing Narratives of Sexuality: Contestations, Compliance and Women’s Empowerment. Zed Books, 2014. (E tok abaut how pipu dey chenj di way dem ci sexuality an wumen pawa.)

*Bennett, Jane & Charmaine Pereira (Editors). Jacketed Women: Qualitative Research Methodologies on Sexualities an Gender in Africa. United Nations University Press, 2013. (Buk wey tok abaut difren ways pipu fit stodi gender an sexual life for Africa.)

*Pereira, Charmaine. “Domesticating Women? Gender, Religion and the State in Nigeria Under Colonial and Military Rule.” African Identities 3.1 (2005): 69-94. (Dis one chek how govment an religion don uze pawa tek kontrol wumen for Nigeria during colonial taim an military rule.)

## Wia dem gada di tori
Chikodili Emelumadu

**Chikodili Emelumadu** na British-Naija wuman wey dey rait tori wey bi laik sey e no ril.

## Abaut Chikodili
Dem bon for Workshop, Nottinghamshire, but shi gro for Naija.

Ha shot tori wey shi kol "Candy Girl" enta shortlist for Shirley Jackson Awods for 2015. Ha oda tori dem don stil enta shortlist for difren awod laik:

*"Bush Baby" wey dem shortlist for Caine Prize for African Writing for 2017
*"What to do when your child brings home a Mami Wata" wey dem shortlist for Caine Prize for 2020

*Nommo Award for 2020

For 2019, shi win Curtis Brown First Novel Prize wit ha buk wey she kol Dazzling.

Shi don stil bi one of di pipul wey joj for Shirley Jackson Awards for 2018 and 2020.

## Wia dem gada di tori
Bibi Bakare-Yusuf

**Bibi Bakare-Yusuf** na Naija wuman wey dem travu go England. For dia, shi go university wey dem dey kol Goldsmith College for London, wia shi stodi Communication an Anthropology. Leta, shi do PhD for Gender Studies for University of Warwick.

## How shi tek stat Cassava Republic Press
For 2006, Bakare-Yusuf, wey bi academic for UK an Nigeria dat taime, join hand wit Jeremy Weate tek
stat Cassava Republic Press. Dem stat am for Abuja
bikos dem wan mek African buks dey cheap, develop lokal raitas, an mek African stories no just dey popular for Europe an America onli.

Bakare-Yusuf tok sey shi no sabi anytin abaut publishing bifor shi stat:

"I no sabi anything about book business. I just sabi read an rait. But I wan mek African pipu dey read Afrika stories, an I wan make dem begin question who dem bi an how society dey wok."

Shi explain wai shi chuz di nem Cassava Republic Press:

publishing hauz connect Africa wit itself an wit
Afrika pipu wey dey for oda kontries. 'Republic'
mean say we dey stat something niu, we dey build our own pawa."

## Wai shi stat di poblishing biznes

Bakare-Yusuf biliv sey Afrikas no supos jos dey rait buks; dem supose get the pawa to poblish dia own stories too. Shi tok sey:

"We stat Cassava Repoblic bikos we wan mek Afrikas kontrol how dem dey tel dia own stories, no be say na only oyinbo pipu go dey poblish and own our buks."

Cassava Republic Press don poblish meni African raiters, wit pipu lik Lola Shoneyin, Teju Cole, Helon Habila, Adaobi Tricia Nwaubani, an Chigozie Obioma. Dem dey poblish difren kaind of buks—literary fiction, crime storis, chudren buks, an even buks wey dem uze for school curriculum for Nigeria.

For 2014, Cassava Republic stat Ankara Press, wey
stories wey no folo di old stereotype wey mek men dey kontrol women. Shi tok sey:

"We wan ci African lov stories wey go sho Afrika women as strong pipu, wey go mek dem ci di best version of demsef for buk."

## Ha wok for human rights
For 2016, Bakare-Yusuf stat one NGO wey dem dey kol The Initiative for Equal Rights (TIERS). Di
organization dey wok to protect di human rights of minority grups for Nigeria an West Africa.

## Awods an recognition

Bakare-Yusuf don kolet plenti awods bikos of her contribushon to African literature an publishing. Som of dem na:

.Keynote speaker for Abantu Book Festival for Soweto, South Africa, for 2018.
.Honorary Fellow of the Royal Society of Literature for 2019.
.ASAUK "Distinguished Africanist" awod for 2020, bikos of the work wey she don do for African studies.
## Wia dem gada di tori
Funmi Falana

**Funmi Falana** na loya and wumen raits aktivist wey dey always tok for wumen mata.

## Tori abaut ha laif and skul
Shi bi Femi Falana wife – im na popula Naija loya and aktivist. Na dem bon Falz wey be muzishan and akto.

Shi go St. Louis Girls’ Grammar School, for Akure, for Ondo State. Shi stodi Physics for University of Benin, den go rid Law (LL.B) for University of Lagos, wia shi stil kolet ha Master’s Degree (LL.M).

## Wok wey shi du
Funmi Falana na di National Director of Women Empowerment and Legal Aid (WELA), NGO wey dey difend wumen and pikin dem raits.

Shi dey pat of Nigerian Bar Association, West African Bar Association, and International Bar Association. Shi also bi memba of Chartered Institute of Arbitrators.

## Hau shi tek lid and fait for pipul raits
Shi don lid plenti kampen against rape, wumen marginalization, and for more wumen to join for politis and decision-making.

Shi and ha oganaizeshon chalenj Police Act Regulation 124 wey tok say wumen polis no fit mari until afta 3 yias for wok – kot kansul am say e dey du pashia against wumen.

Shi rait leta to Inspector General of Police mek dem tek one wuman polis ofisa, Corporal Omotola bak, wey dem sak bikos shi get bele and no mari.
Shi tok say if dem no tek ha bak, shi go kari di mata go National Industrial Court of Nigeria.

## Wia dem gada di tori
Ogun

**Ogun** or **Ogoun** (Yoruba: **Ògún**, Edo: **Ògún**, Portuguese:**Ogum**, Gu:**Oggun** or **Ogou**) na one Yoruba orisha (god) wey de inside meni Afrika rilijion. Ogun na woriho an im na di spirit wey de kontro mekin of *iron*. Ogun stil bi di god of palmie or Ogogoro. Pipo sabi Ogun as di god of *iron* in Yoruba rilijion, Santeria, Haitain ,Vodou, West Afrika Vodun, Candomblé, Umbanda, an di tradishonal rilijion of di Gun pipo. Ogun wan kolet an kontro do *throne* afta Obatala kpai. Na two times Obatala kontro di *throne*. Di fest time na before Oduduwa bikom Oba (king) an di sekod time na wey Oduduwa kpai. Ogun no win to bikom di oba (king) bikos Obalufon Ogbogbodirin win am an sent am pakin from di land an mek orda sey mek e leg no rish di land again. 
Na dis risin mek pipo dey selibret *Olójó* festiva.
## Inside Yoruba rilijion
For Yoruba rilijion, Ogun na one of di gods wey don tey wel wel. For some aria in Yoruba komuniti, dey bilif sey na Ogun mek way for oda orisha (gods) to fit enta dis *earth*. Ogun do dis one yuzin  *axe* an with di helep of a dog. For pipo to fit rimemba sey na I'm mek way for di oda gods, dem dey yuz one song to praise Ogun. Di Tahiti of di song na *Osin Imole* wey mins: di fest of all di god-dem to kom dis earth. Na Ogun bi di gods of war an *iron*.
Wen Ogun stil dey live for di earth day time, pipo tok sey im na di fest oba (king) of Ife. Wen pipo wey de onda am no wan respet Ogun, e fest kpai all of dem with im *sword* bifor kilin imsef.
Na for one ples wey bi Ire-Ekiti Ogun vex enta di ground alive. Bifor Ogun enta di ground alive, e promise sey e go helep  eni bodi wey kol im nem for helep. Ogun folowas bilif sey Ogun no kpai but enta di ground alive. Wen Ogun dey alive, e yuz all I'm pawa tek fight an difend di pipo of *Ire*. Na di risin mek pipo no am as *Onire*.

## Ogun folowas
Na Ogun bi di tradishonal god wey dey daret woriho, pipo wey dey Kash hanima, pipo wey dey mek metals (iron), an pipo wey dey *drive* motor. If folowas of Ogun wan *swear* inside kot,  dem go yuz dia *mouth* bite eni metal (iron) kom tok yuz Ogun nem swear. Pipo wey dey drive motor dey put on some juju for dia bodi so dat dia motor no go get hasidet.
Ogun get plenti folowas inside Ogun Stet, Ekiti Stet, Oyo Stet, an Ondo Stet.

## Ogun simbol
Na enitin wey bi *iron* dem tek dey reprisent Ogun. Di oda two tins na palm frond an dog.
Wuraola Esan

Chif **Wuraola Adepeju Esan** (1909–1985) na Naija ticha, wumen raits faita, and politishian. Shi mix ha politikal waka wit tradishonal taitul, as shi sav as *Iyalode of Ibadan*.

## Hau shi tek stat laif and go skul
Dem bon Wuraola Adepeju for 1909 for Calabar, but ha pipul na from Ibadan.
Ha papa and mama no get Western edukeshon,
but dem sabi say edukeshon dey impotant, so dem sopot am mek shi go skul.

Ha papa, Thomas Ojo-Ade, na World War I soja and na nomba five for Ibadan throne succession.

Ha mama, Ajike Ojo Aina (wey pipul dey kol "Iya Gbogbo" – wey min "Moda of evribodi") na strong biznes wuman.

Wuraola atend Baptist Girls College, Idi Aba, Abeokuta, den go United Missionary College, Molete, Ibadan, for wia shi get tichas trenin satifiket.

From 1930 go rich 1934, shi tich domestic science for mishonari trenin skul for Akure.
Shi mari Victor Esan for 1934, and dem liv for Lagos for smol taim. For 1935, shi stat to tich for Methodist Girls’ High School (MGHS), Lagos – one big skul for gels dat taim.

Shi join Lagos Women’s League wey dey fait for gel-pikin edukeshon. Leta, shi and oda wumen join politis wit Nigerian Youth Movement and National Council of Nigeria and Cameroons (NCNC).

Afta som yias, shi waka go bak to Ibadan.

## Hau shi tek du politis
For 1944, shi opun ha own skul: Ibadan People's Girls Grammar School, Molete – to tich wumen difren-difren sobjets inkludin domestic science.

Ivun do shi push wumen edukeshon, shi no rili chalenj di way men dey dominate sosaiti dat taim.

For di 1950s, shi enta Action Group wumen wing for ful politis. Wumen dey impotant for eleshon period, bot fiu dey get ril pawa – stil, Esan rais rich top: Shi bikom fest wuman senator for Nigerian National Assembly (nominated from Ibadan West).

Shi help stat the National Council of Women Societies (NCWS).

For 1975, shi kolet di Iyalode taitul — wey bi big chif taitul for Ibadan.

## Wia dem gada di tori
Mary Ekpere-Eta

**Mary Ekpere-Eta** na Naija loya and wumen raits aktivist. Shi bi oga kpatakpata of di National Centre for Women Development (NCWD) for Abuja.

## Tori abaut ha laif
Mary Ekpere-Eta na loya, fama, and shi bi fellow for Chartered Institute of Taxation of Nigeria.

For 2012, she tra ron for Govno of Cross River State.

Shi dey represent South-South wumen for Board of Trustees of All Progressives Congress (APC).

For April 2017, President Muhammadu Buhari apoint ha as Director General of NCWD.

## Awods wey shi get
For May 2023, President Buhari giv ha Officer of the Order of the Niger (OON) wey bi nashonal awod.

## Wia dem gada di tori
Janet Okala

**Janet Okala** (1894–1971) na Naija politikal lida and komuniti oganaiza.
Shi lid wumen protest durin Aba Women’s War, and shi form lokal and nashonal oganaizeshons wey dey fait for Naija wumen politikal pawa.

## Hau shi tek stat laif
Dem bon Janet Okala for Onitsha for 1894. Shi bi third pikin and fest gel-pikin of Odukwe Odili.
Leta shi muv go Owerrinta wie pipul sabi ha wel wel for ha politikal wok.
Dem dey kol ha "Mama Bread" bikos shi get bakery biznes.

## Hau shi tek du politis and fait for pipul raits
For 1929, durin di Aba Women’s War, Okala lid wumen protest for Owerrinta rijon.

Nina Emma Mba wey bui pesin wey dey rait histri tok say bifor di war, Okala don olredi dey advais and lid lokal wumen, bot durin di war shi kom popula wel.

For 1945, Okala form Enugu Women’s Association and dem elekt ha as one of di vice presidents.

Afta Funmilayo Ransome-Kuti (FRK) visit dem for 1949, di grup chenj nem to Enugu branch of Nigerian Women’s Union.

Okala tok say: "Bifor dat taim, wumen for Enugu no get rait to ask abaut hau dia Kontri dey ron. Wen Mrs. Kuti kom, shi tich os wel."

Lokal newspapers laik West African Pilot and Daily Times praise di nem chenj as sain say Naija wumen dey united for nashonalist strogul.

## Wia dem gada di tori
Princess Olufemi-Kayode

**Princess Olufemi-Kayode** (wey pipul stil dey kol **Modupe Olufemi-Kayode**) na wuman from Naija wey sabi how dem dey stodi pipul wey do bad tin and shi dey fait wel wel mek dem trit pikin dem wel. For 2007, shi join one big grup wey dem dey kol Ashoka Fellowship (na grup wey dey kari beta pipul wey wan chenj wold). Shi bi oga for one grup wey no dey du bizness to mek moni wey dem dey kol Media Concern for Women and Children Initiative (MEDIACON). Dis grup na one wey United Nations Development Programme (UNDP) don put for list as beta grup. Dem dey help pikin dem wey bad pipul don do bad tin to, laik toch dem for bodi wey no gud or yuz dem enihau.

## Hau shi tek stat laif and go skul
Wen Princess stil bi smol pikin, bad pipul wey shi sabi abuse ha plenti taims. Shi sofa wel wel. For 1979, shi rait two smol poem abaut di sofa wey shi pas tru.

## Work wey shi don du
Princess don wok for one big paper wey piul dey rid (dem dey kol am Punch newspaper). For insaide di paper, shi get ha own place wey she dey rait ha tok evri taim, dem kol am "Princess Column". Shi dey waka go difrent places for Naija and for abroad to go tok for mitin. Shi laik pikin dem pas enitin.

For yia 2000, shi opun one grup wey dey help wumen and pikin dem, di nem of di grup na Media Concern for Women and Children. Di wok of di grup na to stop bad bad tin wey pipul dey do to wumen and pikin (laik sexual wahala) and to help pipul wey don olredi sofa di bad tin, both for Naija and Africa.
Shi don show for plenti tok show for radio and TV program wia shi dey yan ha espiriens.

Shi join Ashoka Fellowship again for 2007.

## Wia dem gada di tori
Junior Pope

**Pope Obumneme Odonwodo** (dem bon am for May 7, 1981 an e kpai for April 10, 2024), wey pipo also sabi as **Junior Pope**, na di Naija aktor an fimmeka. E bin stat to akt fim for 2006, kom show im face insaid di 2007 fim Sikrit Advenshors, along wit di 2010 fim Bita Jenereshon.

Isaiah Ogedegbe don kol am "one of di Naija aktors wey get talent wel wel".
E also bin repit di stetment for April 2025.
As pesin wey di Naija media don nem as di "Aposto of Agiliti", Junior Pope bin kapshor di minds of meni pipo wit im akting talent.
## Legasi
Sins wen e kpai for one wota asident for April 10, 2024, som pipo stil dey feel im influwens insaid di Naija fim industri sake of sey e don helep dem bifor.

Dem stil dey si am as "di embodimet of luv an kompashon", wey im "ogbonge impat dey difain by im gud woks for di Naija fim industri".
## Wie dem gada di tori
Osasu Edobor

**Osasu Edobor** (wey dem dey kol Osasu Paul-Azino bifor bifor) na Naija jenda advoket and faunda of Think Help Restore (THR) Media and Safe Space Initiative.

Shi bi certified mental health first-aider, peer educator trainer, and counselor. As pesin wey dey fait for jenda inclusion, Osasu create HERFessions app, wey dey sopot pipul wey don sofa sexual abuse.
Shi bi 2018 Mandela Washington Fellow and memba of Young African Leaders Initiative.

## Tori abaut skul wey shi go
Osasu finish ha bachelor's degree for Chemistry from Lagos State University for 2008.

For 2016, shi kolet certificate for Social Sector Management from Lagos Business School, Pan-Atlantic University.

Leta, shi go University of Lagos go du master's degree for Managerial Psychology.

As Mandela Washington Fellowship scholar, shi stil kolet Civic Leadership certificate from Rutgers University, New Brunswick for 2018.

## Tori abaut wok wey shi du
Shi wok as Program Director for Pastor Bimbo Odukoya Foundation (PBOF), wey dey sopot and tren wumen and youth wey dey disadvantaged arias.

As Program Director, shi stat S.H.A.RP4U projet,
campaign wey dey raise awareness abaut sexual harassment and dey counsel rape victims for Naija tertiary institutions.

Shi oganaiz di 2016 PBOF Girl Empowerment Program to mark International Day of the Girl Child.

Today, she be founder and Director of Programs for THR Media, social enterprise wey dey use media and technology to help women and girls escape from sexual and gender-based violence, domestic violence, trafficking, and exploitation.

For 2018, Osasu launch HERFessions app, anonymous platform wey dey help survivors of gender-based violence.

Inside the app, survivors fit: chat with each other, tok to psychologists, loyas, and counselors, press special button to report abuse.

Shi dey also host quarterly events to support survivors through the Safe Space Initiative.

As aktivist and jenda advoket, shi join coalition of gender advocates to demand investigation of rape cases and justice for victims.

## Awods wey shi kolet
*2018 – Mandela Fellow, Civic Leadership
*2022 – HILL Accelerator Winner

## Wia dem gada di tori
Rafiah Idowu Sanni

**Rafiah Idowu Sanni** na Naija wuman wey sabi tich pipul, sabi Islamic rilijon wel wel, and shi dey lid for komuniti. Shi bi di Amirah (na oga presido) of Federation of Muslim Women Associations for Nigeria (wey piul dey kol FOMWAN). Na faith grup wey dey help Muslim wumen get pawa and fait for dia raits, and shi don dey lid dem sins 2021.

Shi don du plenti wok to help komuniti grow and to push Muslim wumen mek dem get beta laif, insaid Islamic way. Dem pik Alhaja Rafiah as di 10th National Amirah for FOMWAN, for di 36th Annual National Conference wey hapun for August 2021.

## Hau tek stat laif and go skul
Alhaja Rafiah kom dis laif 11 for November 1960, for one place wey dem dey kol Ikare, for Naija. Shi du ha smol pikin skul for Naija. Afta dat, shi go haya skul, wie shi get Upper Credit for Metallurgy (na wok wey get to du wit metal) from Kwara State College of Technology. Shi stil go du Post-graduate Diploma for Education, and shi get difrent satifikets from skul for America and Saudi Arabia.

## Work wey shi don du
Alhaja Rafiah don dey pat of Federation of Muslim Women’s Associations of Nigeria (FOMWAN) sins dem stat am for 1985. Shi folo stat di grup and shi bi one of the fest pipul wey join am. For 36 yias wey shi don dey wok wit FOMWAN, shi don hold plenti big big posishon laik: National Da’wah Officer (na pesin wey dey tich abaut Islam), National Public Relations Officer (na person wey dey tok for di grup), and Chairperson for Da’wah and Advocacy (na pesin wey dey oganaiz Islamic tichin and fait for beta tin).

For 2021, dem elekt ha as di 10th National Amirah of FOMWAN. Sins dat taim, shi don represent di grup for difrent big mitin for Naija and for kontris laik Saudi Arabia, Uganda, Kenya, and Tanzania.

## Wia dem gada di tori
Abisoye Ajayi-Akinfolarin

**Abisoye Ajayi-Akinfolarin** (wey dem bon for 19 May 1985) na soshial impat bizneswuman and human development sabi-wuman.
Shi bi Faunda and CEO of Pearls Africa Youth Foundation, one non-profit oganaizeshon wey dey tich yong gels and wumen for pwo arias haw to sabi teknoloji and get mentos, so dem fit get ekonomik fridom.

For November 2018, CNN nem ha among di top ten CNN Heroes. Dat sem mont, BBC put ha nem for 100 Women in Tech list.

Abisoye na shap profeshonal wey get espiriens for Information Technology, Computer Programming, Data Analysis, and shi dey sirios abaut chenjin pipul laif.

## Hau shi tek stat laif and go skul
Dem bon ha for Akure, for Ondo State, for Naija, into di famili of let Chief James Olaniyi Ajayi and Christina Titilayo Ajayi.

Shi go Nigerian Institute of Information Technology (NIIT).

Shi leta atend University of Lagos wia shi get degree for Business Administration (wey mix teknoloji, timwok, and problem-solving).

Shi be Mason Fellow and get Mid-Career Masters of Public Administration from Harvard Kennedy School.

Shi also bi Adrian Cheng Fellow, fellowship for pipul wey dey solve soshial problems wit niu ways.

## Tori abaut ha wok
Abisoye stat ha wok laif for EDP Audit and Security Associates as trainee consultant. Afta 3 yias, shi bikom full-time Associate Consultant and Data Analyst for 5 yias.

For 2012, shi faund Pearls Africa Youth Foundation, NGO wey dey help yong gels and wumen develop tek skils.

Dem get difrent programs laik: GirlsCoding, G.C Mentors, GirlsInSTEM, and Empowered Hands.

Sins 2012, dem don tren ova 10,000 yong wumen hau to code.

## Awod wey shi get
*CNN Heroes Honoree, 2018
*BBC 100 Women, 2018
*ONE’s Women of the Year Award, 2018

## Wia dem gada di tori
Adeniyi Adegbonmire

**Adeniyi Ayodele Adegbonmire** na Naija politishian. E bi senato wey dey represent Ondo Central for Naija Senate (di big pipul haus wey dey make law for di kontri).

## Wok wey e don do
Adegbonmire na loya, and dem don giv am big loya taitul wey dem dey kol *Senior Advocate of Nigeria (SAN)*. E go skul for Obafemi Awolowo University, for di Law Faculty (na wie pipul dey len to be loya).

E bi memba of one politikal pati wey dem dey kol All Progressives Congress (APC). For 25 February 2023, e win di eleshon for Ondo Central durin di 2023 National Assembly eleshon. E bit di pesin wey olmost win am, wey bi Ifedayo Adedipe from Peoples Democratic Party (PDP).

## Wie dem gada di tori
Tejumade Alakija

**Tejumade Alakija** (wey dem born for 17 May 1925 – wey kpai for August 2013) na Naija wuman wey wok for govment, and shi bi di fest wuman wey bikom oga for ol govment wokas for Oyo State.

## Tori abaut ha laif
Princess Tejumade Alakija na pikin of Sir Adesoji Aderemi, wey be Ooni of Ife (na king for Ile-Ife). Dem bon ha for Ile-Ife, inasid Oyo State, for southwest Naija. 

Shi go Aiyetoro Primary and Central School for Ile-Ife, den she kom go Kudeti Girls School for Molete, Ibadan. Afta dat, she travul go London, England, go stodi History for Westfield College insaid University of London. 

From 1950 to 1951, shi len hau to tich for Oxford University, and shi pas ha tichin ezam. Afta dat, shi kom join Naija sivil savis, and dem send am go tich.

Shi bigin tich for Queen's School, Ede (for Osun State), den leta wok for one niu skul wey dem kol Government Girls' Secondary Grammar School from 1951 to 1953. For 1953, she build ha own skul wey shi nem Girls' Secondary Grammar School.

Shi leta wok for difrent govment ofis laik Ministry of Works and Ministry of Trade and Industries as Assistant Secretary. Shi olso tren pipul for wok insaid poblik savis and help du big govment jobs.

From 1960 to 1964, and leta from 1969 to 1972, shi bi Chief Investment Officer for Ministry of Trade and Industries, wey min say shi dey help Naija bring in niu kompanis and biznes.

Leta, for 1978, shi wok for Ministry of Health as Deputy Permanent Secretary, and for 1979, shi bikom Permanent Secretary for Ministry of Education. Afta ol dis, shi bikom fest wuman wey be hed for ol Oyo State sivil savants.
From 1993 to 1997, shi bi Pro-Chancellor for University of Abuja (na big oga wey help kontrol yunivasiti mata).

Princess Tejumade kpai for University College Hospital, Ibadan for yia 2013.

## Wia dem gada di tori
Bethel Nnaemeka Amadi

**Bethel Nnaemeka Amadi** (wey dem bon for 25 April 1964 – e kpai for 10 February 2019) na one Naija politishian. From 2012 rich 2015, e bi di oga for Pan-African Parliament.

## Wetin e du for im laif
Dem bon Amadi for 25 April 1964, for famili wey komel from Imo State. E go University of Jos, na di e stodi Law and finish with beta risolt. For 1986, dem kol am go bar — dat one mean say e don bikom loya wey fit stand for kot.

For eli 1990s, Amadi wok for oil kompani for Naija. Leta, e join hand wit som pipul opun law ofis.

From 2012 go rich 2015, e bi di oga for Pan-African Parliament. For 27 May 2015, anoda pesin wey dem kol Roger Nkodo Dang tek ova from am. Amadi kpai for 10 February 2019.

## Wia dem gada di tori
Aliyu Abubakar

**Aliyu Mai Sango Abubakar III** na di pesin wey dem vote mek im bi Senato for Sokoto North said for Sokoto State, Naija, wen di Fourth Naija Ripoblik stat. E join di All 1People’s Party (APP) wey bi di pati wey im tek ron for di eleshon. Dem giv am di Senato wok for 29 May 1999.

Afta im don stat wok for Senate for June 1999, dem put am for som impotant grup dem wey dey help ron di kontri wel. Dem put am for di grup wey dey chek if pipul dey bihev wel, di one wey dey protet di kontri and faind sikrit informashon, di grup wey handul law and kot mata – and na im bi asistant hed for dia, plus di group wey dey look Police matter, and di one wey dey fait bad medisin and drog wahala.

## Wia dem gada di tori
Lawan Shettima Ali

**Lawan Shettima Ali** (wey dem bon for 15 January 1966) na Naija politishian wey dey represent di pipul of Bursari, Geidam and Yunusari for Yobe State, for House of Reps.

## Im bagrand and hau im tek stat laif
Dem bon Ali for 15 January 1966. E kom from Yobe State for insaid Naija.

## Wetin e don du for politis
Ali stat im politikal waka as pesin wey dey for Yobe State House of Assembly from 1991 rich 1993. Leta, e kom wok as Special Adviser wey dey help Govno Bukar Abba Ibrahim for mata wey konsan politis and House of Assembly.

For 2019, dem vote am enta House of Reps onda di APC pati. For di 9th Assembly, e bi Deputy Chairman for di komiti wey dey tok to pipul and spred news. Nau, e stil dey sav for di 10th Assembly.

## Wia dem gada di tori
Efe Afe

**Efe Afe** na Naija politishan. E dey represent di pipul wey dey Okpe, Sapele and Uvwie for di Fedral Govment Haus wey dey mek law.

## Hau im laif stat
Dem bon Efe Afe for 1967. E kom from Delta State.

## Im politiks wok
From 1999 rich 2011, Efe Afe bin dey insaid Delta State House of Assembly wey dey mek law for di stet. For 2019, dem vote am again mek e go represent di sem Okpe, Sapele and Uvwie pipul for di big Haus for Abuja, onda Peoples Democratic Party (PDP).

## Wia dem gada di tori
Pope Leo XIV

**Pope Leo XIV** (dem bon am for September 14, 1955), wey him real name na Robert Francis Prevost, na di 267th pope for di Roman Catholic Church.
Bekeme Masade

**Bekeme Masade-Olowola** na Nigerian wey dey du biznes wey go hep society. Shi bi memba for Board of Directors for Global Reporting Initiative (GRI) – na di biggest organization wey dey chek how kompanies dey afet di environment and kommuniti – ad shi bi Chief Executive for CSR-in-Action, one grup wey join consulting kompani, idea pipu (think tank), an training skul wey dey focus on how kompanies fit du beta for society, hep govment mek beta policy, tok for pipu mata, empower wuman an youth, an promote development wey go last for long taime.

## Ha life tori
Bekeme Masade-Olowola gro for Lagos. Shi go University of Lagos wia shi stodi English an graduate for 2004 wit Sekond Class Upper. For January 2008, dem selet her as one of di 18 yung
professionals fom Africa an di Diaspora wey participate for The Apprentice Africa reality show.

As pesin wey dey du biznes wey go hep society, shi bi Chief Executive for CSR-in-Action, one platform wey dey bring pipu togeda for biznes an advis kompanies on how dem fit do beta for society. Shi
dey focus on how kompanies fit hep wuman dem an youth, an how developmet go last for future. Sins 2011, under her leadership, CSR-in-Action don hep kompanies for Nigeria use di GRI method to measure an report how dem dey afet di environment an society. Dem don hep promote transparency for biznes wit training, advice, an campaigns.

For March 2012, CSR-in-Action poblish di first sustainability investment report for Nigeria The Collective Social Report: Nigeria (wey dem later chenj to The Corporate Sustainable Investor Report). Di report wey United Nations Framework Convention on Climate Change (UNFCCC) an United Nations Global Compact (UNGC) sopot, rate how kompanies dey behave for environment an society. For 2013, dem introdus ranking wey dey sho how kompanies tek serius wit di mata of sustainability. By 2014, CSR-in-Action don dey wok to mek sure di mineral resources wey fit reach $100 billion for Nigeria go benefit everibodi.

Masade-Olowola hep stat Business Coalition for Sustainable Development Nigeria (BCSDN) for May 2014. Di organization join hand with di World Business Council for Sustainable Development (WBCSD) to bring difren big kompanies togeda to wok for beta development for di kontri.

Shi stil dey insaide board for difren non-profit an biznes organizashons. Shi be di organizer of Sustainability in di Extractive Industries Conference—di biggest event wey dey focus on how extractive industries (like oil an mining) fit du tins wey go benefit di piouy. Shi stil bi di produsa of The Good Citizen Radio Show, wey dey tich piou how dem fit be beta citizens.

## Awods

Shi get merit for International Human Resource Management & Employment Relations (MSc) fom Queen Mary University of London.

For 2013, di Global Reporting Initiative for Amsterdam nem ha wok as one of di top 10 designs for di Next Generation Competishon.

## Wia dem gada tori
Mary Njoku

**Mary Remmy Njoku** (dey bon am 20 March 1985) na Naija aktress, produsa an pesin wey sabi do smol smol fim for intanet. Njoku stil bi di fonda of di *ROK TV* Shannel an di Oga patapata of ROK Studios.

Na 2013 Njoku fom ROK Studios. ROK Studios get fims, TV program wey pesin fit dey luk for ova three thousand (3000) hours an dis one don mek ROK Studios di lidin produsa of fims wey famili go like to luk.

Njoku don wok to see sey im brand ROK don den popula with di fest shannel wey ROK get. Dia fest shannel start to wok on *Sky* in 2016 for UK. Leta, ROK enta DSTV. DSTV na one netwok wey dey show difren channel for Afrika kontri.

For April 2018, Njoku bring out two difren *Pan Afrika* Channel: ROK2 an ROK3. Di sem year, e bring out anoda  Channel for pipo wey de live for Ghana an e kol dis Shannel: ROKGH.

For 2019, one French TV Canal+ buy ROK Studios from *IROKO Partners* an dat deal bi di deal wey big pass wey wan hapun for *Sub-Saharan* Afrika at dat time.

## How im tek start life an go skul
Na for Amuwo Odofin wey dey Legos dem bon Mary Remmy Njoku. Njoku na di nomba six pikin of di eight pikin-dem wey e peret bon. E papa kom from Nsukka, in Enugu Stet.

Njoku go Amuwo Odofin Hi Skul, Nashonal Kolej Bagada, an Navy Town Sekodiri Skul.  Njoku get Diploma satifiket in  Komputa Sayens.

E enta Yunivasiti of Legos in orda to rid English Langwej. For 2012, Njoku go London  Fim Akedemi wey de United Kingdom wia e tek one stodi in fim Prodonshon wey bi: Movie Majik Bojetin an *Schedule*. Na Njoku hosband give am di moni to go do dis korse. 
Na wen Njoku don dey smol na im e don like to dey akt stej aktin. In fat, wen e dey sekondiri skul, e dey akt skul-drama for dia.

Wen Njoku de 17 years, e join Nollywood indostrie in 2003. 
Njoku bilif sey edukeshon no bi di koko for pesin bot sey na wetin pesin fit do na im impotat pass.

## How Njoku tek wok
Njoku akt I'm fest fim for Nollywood in 2004. Di nem of di fim na: *Home Sickness*.  Inside *Home Sickness*, Njoku join Chioma Chukwuka. Na *Blackberry Babes* wey dem do in 2011 mek Njoku popula wel wel. Bitwin 2011 an 2013, Njoku produs IROKtv, weybi YouTube platfom wey pipo fit luk  selebriti intaviuw an some program . Dey mek am Shif Kontent Ofisa at *IROKO Partners*. Na dat year im  fim *Thy Will Be Done* enta wold premier wey e do for BFI IMAX inside London. *Thy Will be Done* na di fest Nollywood fim wey dem wan luk an premier in IMAX

## E pasonal life
Njoku mari Jason Njoku on 18 August 2012. Di weddin hapun for Festac Town wey de Lagos. Jason Njoku na Naija bizness pesin wey dem bon for England. On 30 July 2013, Njoku an Jason im hosband welkom dia fest pikin kom life. Dem give di pikin di nem: Jason Obinna Njoku. Dia sekod pikin wey bi gel kom to dis life on 24 August 2015 an e nem na: Nwakaego Annabelle Njoku. Dia nomba three pikin wey e nem na: Amber Nnenna Njoku kom dis life on di 4 August 2017.

## Fims-dem wey e de inside
Deyemi Okanlawo

**Deyemi Okanlawo** (dem bon am 19 April 1981) na Naija fim aktor. Pipo sabi Okanlawo as aktor wey get talet wel wel for Naija fim indostrie. Akordin to wetin *Film One Box Office report * , na fim wey Okanlawo de inside sell pass for di kontri in di year 2020 an 2021.

## How im tek stat life
Na for Legos dem bon Deyemi Okanlawo. E papa nem na Adeyemo Okanlawo an im mama nem na Adeyinka Okanlawo. E papa Adeyemo Okanlawo na enjiniha wey dey ripiyee eroplean an e mama sabi do kaki, bread an sabi do bizness. Okanlawo go *Taikenny* Nosiri an Pamari skul bifor e kom enta Intanashonal Skul , Legos. Okanlawo get Bashelor Digree (B.sc) in Kemikal Enjinerin from Yunivasiti of Legos.  Okanlawo stil get satifiket in Aktin from *Delyork Creative Academy*.

## How im tek wok
Na wen Okanlawo de five years im don start to dey akt fim. E start wen e dey do skul aktin. Wen Okanlawo de nine year, e join do one TV advatismet wey aktis wey get levu de inside. Di nem of dos aktis na: Kunle Bamtefa an Sola Sobowale.
Wen Okanlawo de Yunivasiti, e dey put bodi dey join for drama group wey de di Yunivasiti. Afta im don finish Yunivasiti, Okanlawo wok as pesin wey dey sell an dey Ezekutiv Maketa in some indostrie like FMCG.
Okanlawo akt inside in fest fim in 2011 an di nem of di fim na ZR-7: *The Red House Seven.* Na dat sem year e akt inside one smol fim wey get di tahitu: *A Grain of Wheat*.

Di way Okanlawo akt inside all dis smol smol fim-dem like: Gidi Up, Blink, an Knock Knock mek am popula wel wel.
By di time wey 2012 wan rish, Okanlawo don bikom selebriti for Naija fimindostrie.
Rauf Aregbesola

**Rauf Adesoji Aregbesola ** (dem bon am 25 May 1957) na Naija politishan wey don sarf as minista of di *interior* of Naijiria from 2019 go rish 2023. E don bi gofnor of Osun Stet from 2010 go rish 2018.

## How im tek Start life an go skul
Aregbesola na muslim pesin but na for famili of both muslim an Kristen e tek kom from. E do e pamari an sekondiri edukeshon for Ondo Stet. Aregbesola go The Politeknik Ibadan. For  di Politeknik, e rid Mekanika Enjinerin Teknoloji. Na for 1980 Aregbesola finish im Politeknik edukeshon.

Meni pipo dey komplain about Aregbesola Politeknik edukeshon sey e no too klair. *The* Politeknik Ibadan dey onli give Nashonal Diploma an Hi-ya Nashonal Diploma in Mekanika Enjinerin Teknoloji. Dis one mins sey pesin wey finish for di skul go online bi Enjinerin Teknolojist onli. Dis tin na wetin COREN Enjinerin *Cadres in Nigeria* tok bi dat.

## How im tek put bodi for politis
Aregbesola start to dey put bodi for politis wen e stil de politeknik as im bi spika of di studet parlimet (1977-1978). Aregbesola leta bikom Presidor of di *Black Nationalist Movement* (1978-1980). E sopot meni studet movumet wey de di kontri an dis one mek dem give am a life memba inside di *National Association of Technological Students*. In June 1990, Aregbesola bikom di deligate to di Sosha Demokratik Parti wen dem start Lokal Govamet Aria Kongress. For July of di sem year, Aregbesola de among di deligate to di fest Nashonal Konvenshon wey hapun in Abuja. Aregbesola do e pat to mek suo sey militiri govamet lif Naija govamet  in di 1990s.

Wen Naija riton to demokrasi in 1999, Aregbesola dey among di pipo wey de *Alliance for Democracy*.
For di *Alliance for Democracy* (AD) parti, na Bola Tinubu bi dia lida wey dey kontro di parti. Bola Tinubu leta bikom di Gofnor of Legos Stet.
Na Aregbesola bi di Dareto of *Bola Ahmed Tinubu Campaign Organization* (BATCO). Dis one mek Tinubu win di eleshon to bikom di gofnor of Legos Stet.  Aregbesola yuz di *Independent Campaign Group* helep  Tinubu to enta as gofnor for di sekod time.
Alaba Lawson

**Chief Alaba Oluwaseun Lawson** (18 January 1951 – 28 October 2023) na Naija biznes pesin an akademik.

Shi bi di first wuman wey bi president of NACCIMA an chairman for di board of di Governing Council, Moshood Abiola Polytechnic, Ogun State.

Chief Lawson sef na di president pro-tempore for di Forum of Female Traditional Rulers for Nigeria.

## Hau shi stat life an edukeshon
Chief Lawson kom fom Jiboku-Taiwo famili for Abeokuta, wey bi di capital of Ogun State. Shi du ha primari an secondari school for St. James’ African Primary School, Idi-Ape, Abeokuta (1957–1962) an Abeokuta Girls Grammar School, Abeokuta, wey shi finish for 1968. before she proceeded to St. Nicholas Montessori Teachers’ Training College at Prince's Gate, England in 1973 where she obtained a 1st Class Diploma in Education..

## Life an work
Lawson stat ha tiching wok in 1969 for Children House School, Ibara. Wen shi dey England, shi tich
for Queen's Gate Montessori Nursery School an Mill Hill Nursery an Junior School. For 1977, shi kom bak to Nigeria kom opun ha own school wey shi kol 
Lawson's Childcare Nursery and Primary School. Shi stat wit onli three pikin, but di school don grow rich Lawson Group of Schools.

Apat fom school, she stil open one trading an distribution kompini wey dem kol Capricorn Stores Ltd. From 1968 go rich 1996, shi dey share product for big companies lik:

.Nigerian Breweries Ltd

.Nigerian Bottling Company Ltd

.Guinness Nigeria Ltd

.West African Portland Cement Ltd

For 1995, na shi bi President for Abeokuta Chambers of Commerce. For year 2000, shi stil bi di President for Ogun Council of Chambers of Commerce, wey shi lead til 2002.

For 2009, shi opun one Microfinance Bank wey dem kol Abestone Microfinance Bank to help small-small biznes dem (SMEs).

On 25 May 2017, Chief Alaba mek histri as di first wuman wey dem elect as Presido for National Association Of Chambers of Commerce, Industry, Mines And Agriculture (NACCIMA) afta Dr. Benny Edem finish him tenure.

Chief Alaba Lawson kpai on 28 October 2023, wen shi bi 72 years old.

## Chieftaincy Titles
.Otun of Oko

.Asiwaju Iyalode of Egbaland

.Otun Iyalode of di Egba Christians

.Iyalode of Egbaland (dem later remove her from dis position)

.Iyalode of Yorubaland

## Wia dem gada tori
Arthur Eze

**Arthur Eze** (dey bon am 27 November 1948) na Naija biznes-man, billioniha, an enaji ezekutiv. Na Eze bi di CEO of *Atlas Oranto Petroleum *. E stil bi di pro-shasellor of *Peaceland* Yunivasiti, Enugu, in Enugu Stet
## How im tek start life
Na for Souta-East of Naija Dem tek bon Arthur Eze on 27 November 1948.  Eze either Igwe Robert Eze bi di king of Ukpo. Ukpo na one *town* wey de Dunukofia. Eze na king pikin bikos dem bon am into a tradishonal royal famili.
## How im tek go skul
Eze go *St. Augustine* Sekondiri Skul wey de Nkwere , Imo. Na 1970 im finish dis Sekondiri Skul. Leta, Eze go *Califonia State* Yunivasiti wey de Long Beach. Na dia im tek get e digree in Mekanika an Kemika Enjinerin. E go do Yunivasiti from 1974 go rish 1978.
## How im tek wok
For 2023, *Peaceland* Yunivasiti wey de Enugu chuz Eze as dia pro-shasellor. Na Eze fond *Atlas Oranto Petroleum *  in 1991